OpenLLM-France/wikimedia huggingface dataset:
# La petite Marie

La petite Marie (euskaraz, Marie ttikia) 1972an Sylvain Saulnier izengoitiaz ezkutatu zen idazleak plazaratutako eleberri erotikoa da. Urteen poderioz Jean-Claude Brisville (1922-2014) izan zela ezagutu zen. Eleberria triangelu baten gainean eraiki zen: bikote bat eta hamabi urteko neskatxa, guztiaren behatzailea.

## Argumentua

Maitasun eleberria da. Bikote bat, geometriaz interesaturik dagoen gizon bat eta modetako kronista bestea, ezagutzen dira eta harreman sutsuari ekiten diote. Baina poliki-poliki errutinan erori egiten dira eta pasioa berpizteko zerbait kitzigarria beharko dute. Eleberria landetxe batean, udako lau egunetan gertatzen da. Bikoteak jolas erotiko berriak asmatzen ditu eta guztietan Marieren testigantza xaloa izango dute.

## Bibliografia

* Marie Ttikia. Inazio Mujika Iraolaren itzulpena. Erdal literatura erotikoa bilduma, Donostia: Elkar, 1990. ISBN 84-7529-856-7.

## Erreferentziak

* ↑ http://www.planetadelibros.com/la-pequena-maria-libro-89659.html%5B%5D

## Kanpo estekak

* Datuak: Q25474821
# La pasión turca

La pasión turca 1994. urteko espainiar film dramatikoa da, Vicente Arandak zuzendua. Antonio Galaren izen bereko eleberrian oinarrituta dago.

## Argumentua

Oharra: Atal honek istorio osoa edo amaiera argitzen du.
Desideria (Ana Belén) senarra eta lagunekin batera Turkiara doan hogeita hamar urteko emakumea da. Ezkontzaz nazkaturik, Desi Yamam (George Corraface) taldeko gidariaz maiteminduko da.

## Aktoreak

* Ana Belén: Desideria
* Georges Corraface: Yaman
* Ramón Madaula: Ramiro
* Sílvia Munt: Laura
* Helio Pedregal: Artuto
* Blanca Apilánez: Felisa
* Francis Lorenzo: Marcelo
* Loles León: Paulina

## Kanpo estekak

* IMDbko fitxa (Ingelesez)
* Datuak: Q7770736
# La piel que habito

La piel que habito 2010eko Pedro Almodóvar espainiar zinema zuzendarien film dramatikoa da.

## Sinopsis

Oharra: Atal honek istorio osoa edo amaiera argitzen du.
Toledo, 2012an, Robert Ledgard doktorea "el Cigarral"en bizi da, bere laborategia eta ebakuntza-gela pertsonalak dituen hiriaren kanpoaldean dagoen etxe batean. Bertan, gatibu mantentzen du egun horretan eskumuturrak ebakiz bere buruaz beste egiten saiatu den neska gazte bat; Ledgardek salbatzea lortzen du, baina larruazalaren hauskortasunagatik haserre agertzen da.

## Aktoreak

* Antonio Banderas - Robert Ledgard.
* Elena Anaya - Vera Cruz.
* Marisa Paredes - Marilia.
* Jan Cornet - Vicente.
* Susi Sánchez - Vicenteren ama.
* Bárbara Lennie - Cristina.
* Roberto Álamo - Zeca.
* Blanca Suárez - Norma Ledgard.
* Ana Mena - Norma Ledgard (neskatoa).
* Fernando Cayo - Normaren psikiatra.
* José Luis Gómez - Roberten buruzagia.
* Eduard Fernández - Fulgencio.

## Erreferentziak

* ↑ Allinson, Mark. A Spanish Labyrinth: The Films of Pedro Almodóvar, I.B Tauris Publishers, 2001, ISBN 1-86064-507-0

## Kanpo estekak

* Datuak: Q1130310
# La pequeña Suiza

La pequeña Suiza 2019ko Kepa Sojo arabar zinema zuzendariaren film komikoa da, gaztelaniaz egina. Errodatzea Artziniegan (Araba) egin zen 2018an.

## Sinopsia

Oharra: Atal honek istorio osoa edo amaiera argitzen du.
Telleria herria Euskal Herriaren erdialdean egonagatik Gaztelak kudeatzen du. Haatik bertako herritarrek euskal herritarrak izan nahi dute. Gobernuaren ezetza aurrean zutela, ezustean bi historialarik egindako aurkikuntza arkeologiko batek bide berri bat zabalduko die telleriatarrei: Suitzara batzea.

## Pertsonaiak

* Pêpê Rapazote: Fernando
* Maggie Civantos: Yolanda
* Ingrid García Jonsson: Nathalie
* Antonio Resines: Pascual
* Karra Elejalde: Peio
* Anabela Teixeira: Heidi
* Kandido Uranga: Añíbarro
* Ramón Barea: Antolín
* Secun de la Rosa: Don Anselmo
* Enrique Villén: Revuelta
* Jon Plazaola: Gorka
* Mikel Losada: Bernabé
* Maribel Salas: Anamari
* Lander Otaola: Iker
* Susana Soleto: berriemailea

## Iruditegia

* Filmeko lantaldea, Artziniegan.
* Grabaketaren unea, Kepa Sojo zuzendariarekin.
* Filmeko atrezzoa erakusgai.

## Erreferentziak

* ↑ «Artziniegan grabatuko du Kepa Sojok "La pequeña Suiza" film luzea - Aiaraldea.eus» aiaraldea.eus (Noiz kontsultatua: 2019-06-05).
* ↑ eitb.eus. (2019/04/24). Ostiralean iritsiko da zinemetara 'La pequeña Suiza' Kepa Sojoren film luzea. .

## Kanpo estekak

* Datuak: Q63371936
* Multimedia: La Pequeña Suiza (film) / Q63371936
# La peste (telesaila)

La peste 2017ko Alberto Rodríguez Librero espainiar zinema zuzendariaren minisaila da, Movistar+ katerako egina.

## Sinopsia

Oharra: Atal honek istorio osoa edo amaiera argitzen du.
Izurri beltzaren plaga batean, 1597ko Sevilla distiratsuan, militar ohi bat hirira itzuliko da, hitz emandakoa bete nahian, hildako lagun min baten semea aurkitu eta handik ateratzeko. Mateok hiritik ihes egin behar izan zuen bere bizitza salbatzeko. Inkisizioak heriotza-zigorra ezarri zion debekatutako liburuak inprimatzeagatik.

## Aktore-taldea

* Pablo Molinero: Mateo Núñez
* Sergio Castellanos: Valerio Huertas
* Paco León: Luis de Zúñiga
* Manolo Solo: Celso de Guevara
* Javier Botet
* Jesús Carroza
* Tomás del Estal: Nicolás Monardes.
* Antonio Gil
* Cecilia Gómez: Eugenia
* Lupe del Junco
* Patricia López Arnaiz: Teresa Pinelo
* Nya de la Rubia
* Paco Tous
* Victor Quintero: Quintero
* Miko Jarry: Alejandro Dresdener
* Óscar Corrales
* Carlo D'Ursi: Enzo
* Ignacio Herráez
* Alejandro López Estacio: Carmona
* Alejandro Pantany: Teresaren guardia

## Atalak

* 1: La palabra
* 2: El pacto
* 3: El impresor
* 4: El esclavo
* 5: El hijo
* 6: El nuevo mundo

## Erreferentziak

* ↑ www.sansebastianfestival.com

## Kanpo estekak

* Datuak: Q28518342
# La piel del tambor (filma)

La piel del tambor 2022ko Sergio Dow kolonbiar zinema zuzendariaren thrillerra da. Arturo Pérez Reverteren izen bereko eleberrian oinarrituta dago.

## Sinopsia

Oharra: Atal honek istorio osoa edo amaiera argitzen du.
Vatikano hirira mezu bat bidaltzen du hacker batek 1995. urtean, aita santuaren ordenagailu pertsonalera: Malkoen Andre Mariaren Elizak hilketak egiten ditu bere burua babesteko. Aita santuak ikerketa bat jarriko du martxan, eta Quart izeneko apaizaren esku utziko du lan hori. Quartek esperientzia handia du horrelako gai ilunak konpontzen, eta dena argitzen saiatuko da.

## Aktoreak

* Richard Armitage: Quart
* Amaia Salamanca: Macarena Bruner
* Fionnula Flanagan: Cruz Bruner
* Franco Nero
* Paul Guilfoyle: Monsignor Spada
* Rodolfo Sancho
* Paul Freeman: Father Príamo Ferro.
* Alicia Borrachero: Gris Marsala.

## Erreferentziak

* ↑ (Gaztelaniaz) «'La piel del tambor', nueva adaptación de Pérez-Reverte» El Correo 2021-11-25.
* ↑ «La piel del tambor» Berria 2022-10-15 CC BY-SA 4.0 lizentziapean.
* 1 2 3 4 5 6 7 (Gaztelaniaz) «'La piel del tambor': Amaia Salamanca protagoniza la nueva adaptación de Arturo Pérez Reverte» Fotogramas 2021-10-20.
* ↑ (Ingelesez) Wiseman, Andreas. (2022-2-8). «German Outfit Palatin Media Launches Sales On Richard Armitage Pic ‘The Man From Rome’ – EFM» Deadline Hollywood.

## Kanpo estekak

* Datuak: Q111594819
# La otra mirada

La otra mirada Espainiako telesaila da. 2018ko apirilaren 25ean estreinatu zen La 1 katean.

## Argumentua

Oharra: Atal honek istorio osoa edo amaiera argitzen du.
Ekintza Sevillan gertatzen da 1920ko hamarkadan. Teresa Blanco izeneko irakasle berria etorri da neskentzako ikastetxe batera, inguruko errealitatearen begirada guztiz berri batekin eta ikastetxearekin lotutako helburu sekretu batekin.

## Aktoreak

* Macarena García: Manuela Martín Casado
* Patricia López Arnaiz: Teresa Blanco Sánchez
* Ana Wagener: Luisa Fernández Mayoral
* Cecilia Freire: Ángela López Castaño
* Melina Matthews: Carmen Lara
* Gloria Muñoz: Manuela Casado García andrea
* Carlos Olalla: Pascual Martín jauna
* Begoña Vargas: Roberta Luna Miñambres
* Lucía Díez: Margarita Ortega-Sánchez Camaño y López de Carrizosa
* Carla Campra: Flavia Cardesa González
* Paula de la Nieta: Macarena Panduro Alén
* Abril Montilla: María Jesús Junio Crespo
* Elena Gallardo: Candela Megía Rodas
* Dariam Coco: Inés
* Juanlu González: Ramón
* Álvaro Mel: Tomás Peralta García de Blas
* Pepa Gracia: Paula Alén
* Jordi Coll: Martín Arteaga Gómez-Berzosa
* Alejandro Sigüenza: David
* José Pastor: Rafael Peralta García de Blas, Rafita
* José Luis Barquero: Álvaro Peralta García de Blas
* Celia Freijeiro: María Antonia Miñambres, Robertaren ama
* Filipe Duarte: Vanildo Zacarías de Azevedo, Nildo
* José Emilio Vera: José Francisco Luna, Robertaren aita
* Pilar Cano: Susana González, Flaviaren ama
* Ignacio Rosado: Flaviaren aita
* Raúl Ferrando: Enrique Hidalgo
* César Vicente: Elías
* Paco Mora: Arcadio Pérez Fernández
* Carolina García Herrera: Alicia Megía Rodas, Candelaren ahizpa
* Javier Mora: Rafael Peralta jauna
* Alberto González: Fernando Lara Fandiño epailea
* Marco Cáceres: Diego, Ramónen laguntzailea
* Mercedes Arbizu: María Maeztu
* Juan Carlos Villanueva: Teresaren aita
* Cristina Sánchez-Cava: Rocío
* Javier Ambrossi: Benito Padilla
* Javier Calvo: Jorge Merlot
* Joaquín Notario: Vicente Martínez
* Oti Manzano: Dolores
* Silvia Aranda: Rafael Peraltaren emaztea
* Daniela Saludes: Catalina
* Luis Fernando Alvés: Pedro Muniesa
* Óscar Ortuño: Madrilgo ikaslea
* Iván Sánchez: Sergio
* Jesús Agudo: Manuelaren maitalea
* Marta Ansino: María
* Candela Fernández: Nieves

## Ekoizpena

Madrilen eta Sevillan filmatu zen. Atal batzuen filmaketa Utreran, Lupianan, Toledon eta Guadalajaran egin zen.

## Erreferentziak

* ↑ (Gaztelaniaz) «La 1 estrena 'La otra mirada', una historia de mujeres valientes en una academia de señoritas de los años 20» RTVE.
* ↑ (Gaztelaniaz) «Boomerang TV y TVE graban la nueva Serie «La otra mirada»» Solo Actores.
* ↑ (Gaztelaniaz) «La serie de Televisión Española La Otra Mirada elige Utrera como plató de exteriores» Ayuntamiento Utrera.
* ↑ (Katalanez) «TV3 estrena "L'altra mirada", el viatge d'un grup de dones a la recerca de la seva pròpia veu» Corporació Catalana de Mitjans Audiovisuals.

## Kanpo estekak

* Datuak: Q51881338
# Las Machorras

Las Machorras Espinosa de los Monterosko herria da, Burgosko probintzian. Espainiako Estatistika Institutuaren arabera, udalerria baino lurralde-eremu txikiagoko erakundea da.
Trueba ibaiak zeharkatua, bertoko biztanle asko pasiegoak dira. Kantabriako mugatik gertu dago eta 1011n Antso Garzeitz Gaztelakoak eskualdeko lurrak Oñako San Salvador monasterioari eman zizkion.

## Kanpo estekak

* Datuak: Q23695754
* Multimedia: Las Machorras / Q23695754
# Las Lomas (Texas)

Las Lomas Ameriketako Estatu Batuetako erroldak esleitutako leku bat da. Starr konderrian dago, Texas estatuan. 3.054 biztanle ditu, 1,018269 kilometro koadroko azaleran banatuta.

## Ikus, gainera

* Starr konderria

## Kanpo estekak

* Datuak: Q974469
# Las Lomitas (Texas)

Las Lomitas Ameriketako Estatu Batuetako erroldak esleitutako leku bat da. Jim Hogg konderrian dago, Texas estatuan. 235 biztanle ditu, 10,230027 kilometro koadroko azaleran banatuta.

## Ikus, gainera

* Jim Hogg konderria

## Kanpo estekak

* Datuak: Q982301
# Las Majadas

Las Majadas Cuencako udalerria da, Serranía de Cuenca eskualdean dagoena.
2009ko urtarrilaren 1eko erroldaren arabera 327 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1903998
* Multimedia: Las Majadas / Q1903998
# Las Manchas (La Palma)

Las Manchas Kanarietako La Palma uharteko El Paso eta Los Llanos de Aridane udalerrietako auzoa da. Interes historiko eta geografikoko eremua da, batez ere dagoen lurralde bolkanikoagatik, eta bi udalerrietako turismo- eta kultura-gunea da. XV. mendearen amaieran, eremu hori Tihuya eta Tamancako kantoi aborigenen zati zen.

## Kokapen geografikoa

Las Manchas auzoa Palma uhartearen (Kanariak) hego-mendebaldean dago. El Paso eta Los Llanos de Aridane udalerrien artean dago. Lurralde txiki bat hartzen du eta Tajuya, Todoque eta Tacande auzoekin eta hegoaldean Fuencaloko udalerriarekin egiten du muga.

## Biztanleria

Las Manchas auzoko biztanleria-aldaketa 2000. urtetik 2013ko datu berrienera:
Las Manchasko aldaketa demografikoa :
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010: | 2011 | 2012 | 2013 |
| 609 | 96 | 606 | 607 | 591 | 609 | 627 | 603 | 614 | 639 | 649 | 670 | 668 | 659 |

## Erreferentziak

* ↑ Guía Básica de Las Manchas Isla de La Palma Guide. (En Inglés)
* ↑ Instituto Nacional de Estadística. .

## Kanpo estekak

* Datuak: Q5399916
* Multimedia: Las Manchas / Q5399916
# Las Margaritas (udalerria)

Las Margaritas Mexikoko udalerri bat da. Chiapas estatuan kokatua dago. 2010ean 111.484 biztanle zituen 3.013,91 km²ko azaleran. Herriburua [[Las Margaritas (Las Margaritas)|Las Margaritas]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1480206
* Multimedia: Las Margaritas Municipality / Q1480206
# Las Llanas pilotalekua

Las Llanas pilotalekua Sestaoko pilotalekua da. 1962an inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12261963
# Las Lomas (Kalifornia)

Las Lomas Ameriketako Estatu Batuetako erroldak esleitutako leku bat da. Monterey konderrian dago, Kalifornia estatuan. 3.046 biztanle ditu, 2,685683 kilometro koadroko azaleran banatuta.

## Ikus, gainera

* Monterey konderria

## Kanpo estekak

* Datuak: Q3460997
# Las Lajasko santutegia

Las Lajasko Gure Andre Errosariokoaren Santutegia (gaztelaniaz: Santuario Basílica Menor de Nuestra Señora del Rosario de Las Lajas) Kolonbiako basilika katoliko bat da. Nariño departamenduko Ipiales udalerrian dago, Guáitara ibaiaren arroila batean eta Ekuadorreko mugatik 10 kilometrora.
Jada, XVIII. mendean bazen bertan eliza bat, 1754. urtean jazotako ustezko mirari bati eskainia. 1916-1949 artean gaur egungo basilika neogotikoa eraiki zen.
Eraikinak 27,50 metro garai ditu eta dorreak 100 metro. Sarbideko zubiak 50 metro garai, 17 metro zabal eta 20 metro luze ditu.

## Kanpo estekak

* Webgune ofiziala (Gaztelaniaz)
* Datuak: Q2227269
* Multimedia: Santuario de las Lajas / Q2227269
# Las Llanas Udal Zelaia

Las Llanas Udal Zelaia, Sestao herriko udal futbol zelaia da. 1923an eraikia, zutikako eta eseritako 8.905 ikusle gutxi-gorabehera hartzeko tokia du. Bertan, desagerturiko Sestao Sport Club futbol talde historikoa jokatu zuen eta egun Sestao River Club eta San Pedro Kirol Elkartearen ohiko futbol zelaia da.

## Datuak

* Izena: Las Llanas Udal Zelaia.
* Irekiera: 1923an.
* Edukiera: 8.905 ikusle.
* Neurriak: 103 x 65 metro.
* Berdegunea: belar naturalekoa.
* Helbidea: Las Llanas zumarkalea, z/g, Sestao, Bizkaia, Euskal Herria.

## Historia

Las Llanas futbol zelaia 1923ko irailaren 9an ireki zen Sestao Sport Club eta Kaiku Kirol Elkartearen arteko partida jokatzeko (Kaiku garai hartan Sestao Sport Club-en eskumendekoa zen, baina, geroago, arraun elkarte independente bilakatu zen). XX. mendearen erdira arte familia sestaoar batek zuen zelaiaren jabetza, baina River eta aipatu familiaren arteko zenbait arazo zirela tarte, udalak, garai hartan herriko talde bakarra zen Sestao Sport Clubaren alde egin eta 1956an desjabetu zuen, Las Llanas udal-estadioa bihurtuz. Egungo jabea Sestaoko Udala bada ere, bi aldeen arteko hitzarmenaren ondorioz Sestao River Club taldeak zaindu behar du estadioa eta, honenbestez, lehentasunezko jabea bilakatu da herriko futbol talde zamarra orlegi-belazduna.

## Ezaugarriak

Estadioak bi sarrera ditu; lehenengoak tribuna nagusian sartzea ahalbidetzen du eta bigarrenak aldiz hiru harmailetarako sarbidea da. Tribuna nagusia Sestao herriaren eta River-aren kolore orlegi eta beltzeko jesarlekuak ditu eta erabat estalita dago. Harzolazko hiru harmailetatik bik, mendebalde eta eguzkialdean kokaturikoak hain justu ere, estaldura bakoak badira ere, hiruretan ikusle gehien hartzeko ahalmena daukan harmaila guztiz estalita dago. Palkoa, frontoirako sarbidea, bi taberna, prentsa-aretoa, markagailua eta lau argi-dorre dauzka. Sartaldean zenbait pinu eta lertxun hostotsu daude landatuta. Elbarrituentzako egokituta dago.

## Kanpo estekak

* Estadioaren ikuspegi panoramikoa
* Datuak: Q3391679
# Le Châtellier (Ille eta Vilaine)

Le Châtellier (bretainieraz Kasteller) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q225680
* Multimedia: Le Châtellier (Ille-et-Vilaine) / Q225680
# Leia Organa

Leia Organa Star Warsen unibertsoko pertsonaia bat da. Pertsonaia honen papera Carrie Fisherrek egin zuen.

## Pertsonaiaren historia
### Gaztaroa

18 urterekin Alderaan planeta ordezkatu zuen senatari bezala. Inperio Galaktikoaren aurkako Aliantza Errebeldearen kide izan zen. 23 urterekin Luke Skywalker ezagutu zuen (ondoren neba-arrebak direla jakiten dute), baita Han Solo ere. Honetaz maitemintzen da eta seme-alabak izaten ditu, Jaina Solo eta Jacen Solo bikiak eta Anakin Solo txikia.

### Itxaropen Berria

Aliantza Errebeldeak Izar Hiltzailearen planoak lortu ondoren, Leia bere adopziozko aita Bail Organaren aspaldiko kide baten bila joan zen, Obi-Wan Kenobi Jedi zaldunaren bila, Tatooine planetara. Tatooinera bidean, Leiaren ontzi diplomatikoa zen Tantive IVa Darth Vaderren Destruktore Estelar Inperialak harrapatu zuen. Leiak planoak salbatzea lortu zuen R2-D2 droide astromekanikoaren memorian gordez. Hau eta C-3PO protokolozko droidea ontzitik irten eta Tatooine planetarantz abiatu ziren, planoak Kenobiri emateko misioarekin. Abentura batzuen ondoren, Leia Luke Skywalkerrek, Obi-Wan Kenobik, Han Solok eta Chewbaccak salbatu zuten.

### Inperioaren Kontraerasoa

Aliantza Errebeldea Hoth planeta izoztura joan ondoren, Inperio Galaktikoaren tropek aurkitu eta eraso zituzten, honegatik errebeldeak ebakuatu egin behar izan zirelarik. Leiak Milurteko Belatza ontzian ihes egitea lortu zuen Han Solo, Chewbacca eta C-3POrekin batera Laino Hirira. Toki honetan segadatuak eta harrapatuak izan ziren. Ihes egitea lortu zuten baina Han Solo karbonitan izoztua eta Boba Fetti entregatua izan zen.

### Jedi Zaldunaren Itzulera

Leia Han Solo Jabba Huttaren Tatooine planetako jauregitik erreskatatzera abiatu zen. Luke, Lando, Chewbacca eta droideen laguntzarekin, Leiak gangsterraren gordelekuan sartzea lortu zuen ordainsari bilatzaile ubesez mozorrotua. Han desizoztea lortu zuen, baina bete-betean harrapatu zituzten. Hanek ziega batean amaitu zuen eta Leiak Huttaren esklabo bihurtu behar izan zuen. Zorionez geroz eta boteretsuago zen Luke Skywalkerren partehartzeak, egoera alderantzikatzea lortu zuen eta, borrokako nahasmena probestuz, Leiak Jabba likatsua ito zuen, hau hilez. Balentria honen ondoren, bere lagunekin itzuli zen matxinadara, Palpatine enperadorearen aurkako misio erabakigarrirantz abiatzeko: Inperioak Izar Hiltzaile berri bat eraiki zuen, eta nola edo hala suntsitu beharra zegoen.

## Bitxikeriak

* Arceek, Transformers lehen belaunaldiko pertsonaia, Leiaren antza du.

## Kanpo estekak

* Datuak: Q51797
* Multimedia: Leia Organa Solo / Q51797
# Leialtasun uharteak

Leialtasun uharteak (frantsesez: Îles Loyauté) Kaledonia Berriaren menpean dagoen Ozeano Bareko uhartedia da.
Biztanleria duen sei uharte (Lifou uhartea, Maré uhartea, Tiga uhartea, Ouvéa uhartea, Mouli uhartea eta Faiava uhartea) eta beste hainbat uhartetxo ditu. Hiru udalerritan banaturik dago:
* Lifou (Lifou uhartea, Tiga uhartea eta zenbait uhartetxo)
* Maré (Maré uhartea eta Dudun uhartea)
* Ouvéa (Ouvéa uhartea, Mouli uhartea, Faiava uhartea eta zenbait uhartetxo)
Walpole uhartea geografikoki Leialtasun uharteetako bat izanda ere, Île des Pins udalerriaren barnean dago.

## Erreferentziak

* ↑ Euskaltzaindia. (2012-03-30). 168. araua: Ozeaniako toponimia. .

## Kanpo estekak

* Datuak: Q913470
* Multimedia: Loyalty Islands / Q913470
# Lei Feng

Léi Fēng (1940ko abenduaren 18a - 1962ko abuztuaren 15a) Askapenerako Herri Armadako soldadua eta Txinako komunismoan pertsonaia legendarioa izan zen. Bere heriotzaren ostean, Lei oso pertsona altruista gisa agertarazi zuten, bere bizitza Txinako Alderdi Komunista, Mao Zedong eta Txinako herriaren alde eman zuena. 1963an nazio mailako propaganda kanpaina bateko protagonista izan zen, "jarraitu Lei Feng kamaradaren adibidea" lelopean (txinera tradizionalez: 向雷锋同志学习). Lei herritar eredugarri baten gisa aurkeztu zuten, eta masak bere altruismoa, portaera eta Maorekiko atxikimendua jarraitzera gonbidatu zuten. Maoren heriotzaren ostean ere, Lei Feng ikono kultural garrantzitsua izan zen, bere zerbitzua goraipatzen zelarik. Bere izena eguneroko esamoldetan, kamisetatan edo oroigarrietan agertzen da gaur egun ere.
Lei Feng izeneko norbait existitu zela egia bada ere, bere bizitzaren pasarte gehienak Txinako Alderdi Komunistaren propaganda elementuekin nahasten dira. Hori dela eta, zaila da bere benetako bizitzaren berri izatea. Hala ere, Leiren irudiak hamarkadak iraun ditu Txinan. Gaur egun, martxoaren 5ean "Ikasi Lei Fengen eredutik" eguna ospatzen da (txinera tradizionalez: 学雷锋日; pinyinez: Xué Léi Fēng Rì).
* Datuak: Q379835
* Multimedia: Lei Feng / Q379835
# Leia Zarate

Leia Zarate González (Lezama, 1998ko martxoaren 27a) bizkaitar futbolaria da, aurrelari postuan jokatzen duena. Gaur egun Espainiako Emakumezkoen Futbol Superligan aritzen den Athletic taldeko jokalaria da.
Athleticekin debutatu zuen Lehen Mailan 2016ko urtarrilaren 10ean Atlético Madrilen aurkako partidan.

## Estatistikak

| Taldea | Maila | Denboraldia | Liga | Liga | Kopa | Kopa | UEFA | UEFA | Denera | Denera |
| Taldea | Maila | Denboraldia | JP | G | JP | G | JP | G | JP | G |
| Athletic B | 2. | 2014/15 | 21 | 15 | 6 | 11 | - | - | 27 | 26 |
| Athletic B | 2. | 2015/16 | 22 | 24 | 2 | 0 | - | - | 24 | 24 |
| Athletic | 1. | 2015/16 | 10 | 1 | 1 | 0 | 0 | 0 | 11 | 0 |
| Athletic B | 2. | 2016/17 | 8 | 5 | 0 | 0 | - | - | 8 | 5 |
| Athletic | 1. | 2016/17 | 8 | 2 | 0 | 0 | 0 | 0 | 8 | 2 |
| Athletic | 1. | 2017/18 | 26 | 1 | 1 | 0 | - | - | 27 | 1 |
* Datuak: Q37351091
# Liverpoolgo Unibertsitatea

Liverpoolgo Unibertsitatea (ingelesez: University of Liverpool) Ingalaterrako hiri horretako unibertsitate publikoa da. 1881ean sortua, egun Russell Group taldekoa da. Bere historian zortzi Nobel Saridun sortu ditu.
Etxepare Euskal Institutuarekin batera, Manuel de Irujo Katedra kudeatzen du.

## Kanpo estekak

* (Ingelesez) Unibertsitatearen webgunea
* Datuak: Q499510
* Multimedia: University of Liverpool / Q499510
# Liverpoolgo museoa

Liverpoolgo museoa, ingelesez: Museum of Liverpool, Ingalaterrako Liverpool hirian dagoen arteari buruzko museo bat da. Pier Head eremuan dago.
2011n inauguratu zen.

## Kanpo estekak

* Webgunea (Ingelesez)
* Datuak: Q6940928
* Multimedia: Museum of Liverpool / Q6940928
# Liverpool city centre

Liverpool city centre edo Liverpool hiriaren erdialdea, Ingalaterrako Liverpool hirian dagoen auzo bat da, Merseyside konderrian. Hiriaren merkatal, finantza eta kultura eta erdigune historikoa da.
2011n 36.770 biztanle zituen.
* Datuak: Q6658342
* Multimedia: City Centre, Liverpool / Q6658342
# Liverpool udalerria, Columbiana konderria (Ohio)

Liverpool udalerria Ameriketako Estatu Batuetako Ohio estatuko udalerri bat da, Columbiana konderrian. Azken zentsuaren arabera 3.862 biztanle zituen, 19.3 milia karratu (50 km$^2$) eremuan.

## Ekonomia

2020ko zentsuaren arabera, Liverpool udalerriak 1873 etxebizitza zeuden. Per capita diru-sarrerak 39.323 estatubatuar dolar ziren.

## Kanpo estekak

* Datuak: Q933014
* Multimedia: Liverpool Township, Columbiana County, Ohio / Q933014
# Liverpool udalerria, Fulton konderria (Illinois)

Liverpool udalerria Ameriketako Estatu Batuetako Illinois estatuko udalerri bat da, Fulton konderrian. Azken zentsuaren arabera 556 biztanle zituen, 42.08 milia karratu (109.0 km$^2$) eremuan.

## Ekonomia

2020ko zentsuaren arabera, Liverpool udalerrian 276 etxebizitza zeuden. Per capita diru-sarrerak 24.274 estatubatuar dolar ziren.

## Kanpo estekak

* Datuak: Q6658603